Abierto el plazo de inscripción del Programa de Corresponsales Juveniles de Gandia
05 desembre 2024

## Abierto el plazo de inscripción del Programa de Corresponsales Juveniles de Gandia05 desembre 2024Última actualització: 05 desembre 2024

![](../gestion/img/48dc88a46a8bf501336298ce5c111d25d316d15cd31fadea3bba9e0557e46097.jpg)  
  

La regidora delegada de Joventut, Inma Rodríguez, acompanyada per Carmela Miñana, tècnica del departament, ha informat aquest matí en roda de premsa l'obertura del període d'inscripció del Programa de Corresponsals Juvenils de Gandia.

Es tracta d'una iniciativa dirigida als joves d'entre 13 i 20 anys que estiguen empadronats a la ciutat i estudien en un centre de secundària, batxillerat o FP.

Una vegada admesos, els participants col·laboraran en l'elaboració de programes i projectes, activitats d'oci saludable i campanyes de sensibilització dirigides a la població de la seua edat i farien d'intermediaris entre els seus companys de centre educatiu i l'administració a l'hora de traslladar els seus suggeriments i inquietuds. A més, faran diverses excursions i, en finalitzar, rebran una beca de 100 euros com a agraïment pel seu esforç.

Rodríguez ha animat a apuntar-se a “qualsevol jove que vulga gaudir d'un any diferent ple de diversió i iniciatives diverses”. “És una manera de conéixer les inquietuds de la joventut des del departament i d'implicar-los perquè col·laboren en les iniciatives que per a ells es posen en marxa de manera periòdica”.

Per part seua, Miñana ha explicat que les persones interessades poden omplir el seu full d'inscripció, tant en l'Espai Jove, situat en la plaça del Tirant, com en la web municipal a través de la seu electrònica.

[Twittear](https://twitter.com/share)